**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 99. (деведесетдеветојj) седници, одржаној дана 23. новембра 2018. године, **УТВРЂУЈЕ**

**ПРЕДЛОГ**

**ОДЛУКЕ О ИЗРАДИ СТАМБЕНЕ СТРАТЕГИЈЕ У ОПШТИНИ ГАЏИН ХАН**

**УТВРЂУЈЕ СЕ** предлог Одлуке o изради Стамбене стратегије у општини Гаџин Хан, те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-623/18-III-5

У Гаџином Хану, 23. новембра 2018. године ПРЕДСЕДНИК

Саша Ђорђевић

    На основу члана 11. и члана 32. Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон и 47/2018) и члана 39. Статута општине Гаџин Хан („Службени лист града Ниша“, број 63/08,31/11,46/12 и 36/13),

Скупштина општине Гаџин Хан, на седници одржаној 30. новембра 2018. године, донела је

ОДЛУКУ

О ИЗРАДИ СТАМБЕНЕ СТРАТЕГИЈЕ

У ОПШТИНИ ГАЏИН ХАН

Члан 1.

Приступа се изради Стамбене стратегије у општини Гаџин Хан.

Члан 2.

Циљ израде Стамбене стратегије у општини Гаџин Хан је:

-остварити доступност становања и расположивост стамбеног фонда уз потпуну правну сигурност ренталног сектора становања и успостављање и даље јачање социјалног становања, базираног на непрофитним или ниско профитним стамбеним организацијама у оквиру јавног сектора и одговарајући програмима становања;

-развој институционалне инфраструктуре и подстицање изградње нових станова као и

-унапређење управљања и одржавања постојећег стамбеног фонда.

Члан 3.

Носилац израде имплементације Стамбене стратегије у општини Гаџин Хан биће одређен од стране Општинске управе општине Гаџин Хан.

Члан 4.

Ова Одлука ступа на снагу осмог дана од дана објављивања у „Службеном листу града Ниша“.

Број:06-208/18-II

У Гаџином Хану, дана \_\_\_ 2018.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Марија Цветковић